Cheesecake στον φούρνο: κλασικό, εύκολο και απίστευτα κρεμώδες
Είναι το αγαπημένο cheesecake των Αμερικανών, με τυρί κρέμα και τριμμένα μπισκότα digestive. Ψήνεται στον φούρνο και γίνεται απίστευτα κρεμώδες.
250 γρ. μπισκότα digestive , 1 κουτ. σούπας ζάχαρη , 1/4 κουτ. γλυκού αλάτι , 110 γρ. βούτυρο αγελαδινό, λιωμένο, αλλά κρύο, 600 γρ. τυρί κρέμα, σε θερμοκρασία δωματίου , 150 γρ. ζάχαρη, 1/4 κουτ. γλυκού αλάτι , 1 κουτ. γλυκού υγρή βανίλια , 180 γρ. ξινόκρεμα ή crème fraîche ή γιαούρτι αγελαδινό, σε θερμοκρασία δωματίου , ξύσμα από 1/2 λεμόνι , 2 μεγάλα αυγά, σε θερμοκρασία δωματίου, 1 κονσέρβα (των 425 γρ. περίπου) βύσσινα σε σιρόπι, στραγγισμένα , 150 γρ. ζάχαρη , 1 κουτ. σούπας κορν φλάουρ
Για να φτιάξουμε το cheesecake, ξεκινάμε με τη βάση. Προθερμαίνουμε τον φούρνο στους 170-180°C.Αλέθουμε τα μπισκότα σε έναν πολυκόφτη σε σκόνη. Προσθέτουμε τη ζάχαρη, το αλάτι και το λιωμένο βούτυρο και ανακατεύουμε μέχρι να γίνει ένα μείγμα σαν βρεγμένη άμμος. Το αδειάζουμε σε μια φόρμα με αποσπώμενο πάτο διαμέτρου περίπου 23 εκ.Το απλώνουμε να καλύψει τον πυθμένα και το πιέζουμε με τον πάτο ενός ποτηριού, ώστε να γίνει μια ενιαία και συμπαγής βάση. Ψήνουμε για 12-15 λεπτά, μέχρι να αρχίσουν να παίρνουν χρώμα οι άκρες. Βγάζουμε από τον φούρνο και αφήνουμε να κρυώσει.Χαμηλώνουμε τον φούρνο στους 160°C.Χτυπάμε στο μίξερ, με το σύρμα, το τυρί κρέμα μαζί με τη ζάχαρη και το αλάτι. Προσθέτουμε τη βανίλια, το ξύσμα και την ξινόκρεμα ή το γιαούρτι και συνεχίζουμε το χτύπημα μέχρι να γίνει ένα ομοιογενές κρεμώδες μείγμα. Τέλος, ρίχνουμε ένα ένα τα αυγά και χτυπάμε μέχρι να ενσωματωθούν. Απλώνουμε το μείγμα της γέμισης ομοιόμορφα πάνω από την κρύα βάση μπισκότου.Ψήνουμε για περίπου 35-40 λεπτά, μέχρι το τσίζκεϊκ να σταθεροποιηθεί στην περιφέρεια, αλλά στο κέντρο να παραμείνει ελαφρώς τρεμουλιαστό.Βγάζουμε το τσίζκεϊκ από τον φούρνο και το αφήνουμε να κρυώσει και να σταθεροποιηθεί για 2-3 ώρες.Βάζουμε τα στραγγισμένα βύσσινα μαζί με τη ζάχαρη σε ένα κατσαρολάκι και τοποθετούμε σε μέτρια φωτιά. Ανακατεύουμε μέχρι να αρχίσουν να βράζουν.Διαλύουμε το κορν φλάουρ σε λίγο νερό και το αδειάζουμε στο κατσαρολάκι.Ανακατεύουμε μέχρι να πάρουν ξανά βράση τα βύσσινα και να δέσει ελαφρώς το λιγοστό σιρόπι τους (περίπου 7-8 λεπτά).Αφήνουμε να κρυώσουν και τα απλώνουμε πάνω στο τσίζκεϊκ λίγο πριν σερβίρουμε.
Αυγά,Ζάχαρη,Τυρί